აპოლონიოს პერგელი

აპოლონიოს პერგელი (; დ. ძვ. წ. 262, პერგე — გ. ძვ. წ. 190, ალექსანდრია) — ძვ. წ. III საუკუნის ბერძენი მათემატიკოსი, ალექსანდრიული სკოლის ერთერთი წარმომადგენელი. მისი უმნიშვნელოვანესი შრომაა „კონუსური კვეთები“. ჩვენამდე მოაღწია ამ შრომის პირველი ოთხი წიგნის ბერძნულმა დედანმა, შემდეგი სამი წიგნის არაბულმა თარგმანმა, ხოლო უკანასკნელი, მერვე წიგნი დაკარგულია. აპოლონიოს პერგელის „კონუსურმა კვეთებმა“ დიდი გავლენა მოახდინა ასტრონომიის, მექანიკისა და ოპტიკის განვითარებაზე. ანალიზური გეომეტრიის შექმნისას რ. დეკარტი და პ. ფერმა აპოლონიოს პერგელის შრომებს ეყრდნობოდნენ. აპოლონიოს პერგელს ეკუთვნის სხვა შრომებიც, რომლებსაც ჩვენამდე არ მოუღწევია.

ხსოვნა
მის პატივსაცემად, მთვარის ერთ-ერთ კრატერს დაარქვეს აპოლონიოსი.

ლიტერატურა

სქოლიო

კატეგორია:ძველი ბერძენი მათემატიკოსები